
de conscientia suorum. non emanasse, sine quibus taillagmm
non debet exigi vel imponi.

W. HEMINGBURGH, ii. 147. Consiliarii regis nostri. . . insti-
terunt apud filmm regis . . . ut comites praedictos Marescallum
scilicet et Herefordensem . . . rogaret et interpellaret ad pacis
unitatem et amorem. Missis ergo litteris suis rogavit eos ut
ad parliamentum sutim, eo quod patris sui locum tenebat in
Anglia, venirent Londoniis X. die Octobris celebrandum. Qui
novi praeceptoris et futuri principis rogatum amplectentes,
venerunt ad eundem diem, non tamen nudi, immo cum mille
quingentis equis armatis et magna copia peditum electorum.
Portas tamen civitatis noluerunt ingredi nisi primo concedere-
tur eis quod in omnibus portis civitatis ponerentur prrus
custodes eorum ne forte absque armis ingressi velut oves in
ovili clauderentur. Quo concesso ingressi sunt, ubi tandem
post consilia mult a et tractatus varios, median te venerabili
patre Cantuariensi archiepiscopo magistro scilicet Roberto de
Wynchelse, cujus memoria in benedictione est, non fuit alia
forma ad quam consentire voluerunt nisi quod ipse dominus
rex Magnam Cartam cum quibusdam articulis adjectis, et
Cartam de Foresta, concederet et confirmaret; et quod nullum
auxilium seu vexationem a clero vel populo peteret vel exigeret
in posterum absque magnatum voluntate et assensu ; et quod
omnem rancorem remitteret eis et omnibus sibi associatis.

FLORES HISTORIARUM, iii. p. 103. . . . Eadwardus filius regis
. . * Magnas Cartas de libertatibus et de foresta . . . renovavit
consilio senum usus, easdem confirmante patre suo apud
Gandavum Vfco idus Novembris.

W. HEMINGBURGH, ii. 155. Pro hac autcm confirmatione
cart arum praedictarum cum suis adjunctis praedictis dederunt
magnates terrae cum communi populo nonum denarium;
archiepiscopus Cantuariensis cum suo clero dccimum denarium;
et Eboracensis electus cum suo clero qui propinquiores pcriculo
exstiterunt, quintum denarium, in subsidium guerrae regis in
regno Scotiae ; lanas etiam religiosorum et aliorum de populo
prius acceperat rex, cum protestatione tamen quod allocarentur
in eodem quinto.

PATENT ROLLS, Oct. 14. ... Archiepiscopi, episcopi, abbates,
priores, comites, barones, milites et alii de regno nostro extra
civitates, burgos et dominica nostra, nonam partem omnium
bonornm suorum . , , nobis concesserunt. . . .